Diari Oficial de la Generalitat Valenciana


Sumari del DOGV 9568, del 04-04-2023 (2023/3710)

DECRET 3/2023, de 3 d'abril, del president de la Generalitat, de dissolució de les Corts i de convocatòria d'eleccions a aquestes.
----------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/04/03/3/dof/vci/html**

### Dades del document

Número de DOGV
:   9568

Data del DOGV
:   04-04-2023

Secció del DOGV
:   I. DISPOSICIONS GENERALS

Número del document
:   2023/3710


Data del document
:   03-04-2023

Organisme emissor
:   Presidència de la Generalitat

Tipus de document
:   Decret

Descriptors 

:   * Corts Valencianes
    * dissolució del Parlament
    * legislació
    * eleccions regionals
    * Parlament regional

DECRET 3/2023, de 3 d'abril, del president de la Generalitat, de dissolució de les Corts i de convocatòria d'eleccions a aquestes. [2023/3710]  
PREÀMBUL  
  
De conformitat amb el que es disposa en l'article 23.4 de l'Estatut d'Autonomia de la Comunitat Valenciana, la dissolució i convocatòria de noves eleccions a les Corts es realitzarà per mitjà d'un decret del president de la Generalitat, que especificarà el nombre de diputats i diputades a elegir en cada circumscripció electoral, la durada de la campanya electoral, el dia de la votació i el dia, hora i lloc de constitució de les Corts.  
De la mateixa manera es pronuncia l'article 59 de la Llei de la Generalitat 5/1983, de 30 de desembre, del Consell, que, a més, disposa que el nombre total de diputats i diputades a triar serà 99, o el superior que, si és el cas, establisca la Llei electoral valenciana.  
En compliment de les anteriors normes legals, i atés que la Llei 1/1987, de 31 de març, electoral valenciana, no n'ha establit un nombre superior, escau fixar en 99 el nombre de diputats i diputades a elegir en les pròximes eleccions a les Corts, que es distribueixen entre les circumscripcions electorals provincials, de conformitat amb el que es preveu en els apartats 2 a 4 de l'article 11 de la Llei electoral valenciana, prenent com a referència les xifres de població fixades pel Reial decret 1037/2022, de 20 de desembre, pel qual es declaren oficials les xifres resultants de la revisió del padró municipal referides a l'1 de gener de 2022.  
Finalment, tal com recull l'article 42 de la Llei orgànica 5/1985, de 19 de juny, de règim electoral general, el decret de convocatòria assenyala la data de les eleccions, que han de celebrar-se el dia cinquanta-quatré posterior a la convocatòria.  
  
Per això, de conformitat amb el que s'estableix en les disposicions esmentades, en ús de les facultats que reconeixen l'article 28.4 de l'Estatut d'Autonomia i 12.1.m de la Llei de la Generalitat 5/1983, de 30 de desembre, del Consell, i amb la deliberació i l'acord previs del Consell, en la reunió del dia 3 d'abril de 2023,  
  
  
DECRETE  
  
  
Article 1. Dissolució de les Corts  
Queden dissoltes les corts elegides el dia 28 d'abril de 2019.  
  
Article 2. Convocatòria d'eleccions  
Es convoquen eleccions a les Corts, que se celebraran el dia 28 de maig de 2023.  
  
Article 3. Nombre de diputats i diputades a elegir  
El nombre de diputats i diputades a elegir és 99, amb la següent distribució entre les tres circumscripcions electorals:  
  
Alacant: 35 diputats i diputades.  
Castelló: 24 diputats i diputades.  
València: 40 diputats i diputades.  
  
Article 4. Campanya electoral  
La campanya electoral tindrà una durada de 15 dies, i començarà a les zero hores del dia 12 de maig de 2023 i finalitzarà a les vint-i-quatre hores del dia 26 de maig de 2023.  
  
Article 5. Sessió constitutiva de les Corts  
La sessió constitutiva de les Corts tindrà lloc el dia 26 de juny, a les 10.30 hores, al Palau dels Borja, a la ciutat de València.  
  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor el dia que es publique en el Diari Oficial de la Generalitat Valenciana  
  
València, 3 d'abril de 2023  
  
El president de la Generalitat,   
XIMO PUIG I FERRER


Còpia Permalink ELI